text:  Pokračovaniu najviac uškodila zmena režiséra, ktorý páchne televíznym vplyvom, kde začínal, čo sa i odráža na vizuálnej narácii - veď skúste darovať bezdomovcovi milión eur a tiež nebude vedieť čo s nimi. Alfredson i keď dostal pod palec všetko čo potreboval, zmysel pre veľkú scénu jednoducho kvôli štúdiovej minulosti nemá a tak sú preč majestátne Oplevove 'frejmy' z prvého dielu. Dvojka je urbánnejšia, prípad nás presunie na väčšinu času do mesta, čo som ako zmenu vítal, i príbeh je košatejší, no problémom je jeho neprehľadnosť a nezvládnutá gradácia, pričom koniec mi prišiel len ako narýchlo zbúchaný, čo však neviem porovnať s knihou, ktorú som ešte nečítal. Bohužiaľ zmizlo i všetko čaro Lisbethinej postavy - zatiaľčo v jednotke mala akúsi charizmu, ktorou divácky priťahovala, v pokračovaní mi bola dosť ukradnutá. I napriek tomu sa oplatí na film pozrieť, len toho od neho nečakajte priveľa.
item_title: Dívka, která si hrála s ohněm
item_directors: Daniel Alfredson
item_screenwriters: Jonas Frykberg
item_cast: Michael Nyqvist Noomi Rapace Tehilla Blad Hans Christian Thulin Lena Endre Georgi Staykov Micke Spreitz Paolo Roberto Jacob Ericksson Sofia Ledarp Yasmine Garbi Johan Kylén Per Oscarsson Annika Hallin Peter Andersson Tanja Lorentzon Niklas Hjulström Magnus Krepper Daniel Gustavsson Ralph Carlsson Reuben Sallmander Jennie Silfverhjelm Sunil Munshi Ola Wahlström Donald Högberg Pelle Bolander Michalis Koutsogiannakis Anders Ahlbom David Druid Thomas Lindblad Dennis Önder